गोबर गैस चैंबर के पाइप की सफाई करने उतरे थे, मरने वालों में पिता-पुत्र भी
बारामती में दम घुटने से चार सफाईकर्मियों की मौत नाले के पाइप की सफाई करने उतरे थे, मरने वालों में पिता-पुत्र भी Had gone to clean the drain pipe, father and son were also among those who died.
पुणे जिले के बारामती में बुधवार को गोबर गैस के चैंबर में दम घुटने से चार लोगों की मौत हो गई। पुलिस ने बताया कि प्रवीण अटोले नाम का व्यक्ति चैंबर के पाइप साफ करने के लिए पाइप के अंदर गया लेकिन वह बेहोश हो गया। उसे बचाने के लिए उसके पिता अंदर गए तो वो भी बेहोश हो गए। जब दोनों बाहर नहीं आए तो उन्हें देखने 2 लोग अंदर गए लेकिन वे भी बाहर नहीं आए। चारों की मौत हो गई।
पुलिस के अनुसार, घटना खंदाज गांव में बुधवार सुबह करीब साढ़े 11 बजे की है। जिस चैंबर की सफाई के लिए ये लोग उतरे वह गोबर गैस टैंक का था।
मोटर पंप में कचरा फंस गया था
घटना के समय मौजूद एक व्यक्ति ने बताया कि चैंबर भरा हुआ था और ये लोग उसे साफ कर रहे थे। चैंबर के मोटर पंप में कचरा फंस गया था, इसलिए प्रवीण इसे हटाने के लिए अंदर गए। लेकिन दम घुटने के कारण वह बेहोश हो गए। उनके बाद, उनके पिता भानुदास अटोले अंदर गए लेकिन वो भी बाहर नहीं आए। उन्हें देखने प्रकाश सोपान अटोले, और बाबासाहेब गवाहने एक-एक कर चैंबर में दाखिल हुए, लेकिन सभी बेहोश हो गए और अंदर जमा पानी में गिर गए।
बाद में चारों को बाहर निकालकर बारामती के सिल्वर जुबली उपजिला अस्पताल ले जाया गया। जहां डॉक्टरों ने उन्हें मृत घोषित कर दिया।
पुलिस ने चारों शवों को पोस्टमार्टम के लिए भेज दिया है।
फरीदाबाद में भी हुई थी ऐसी घटना 
दिल्ली से सटे फरीदाबाद शहर में भी अक्टूबर माह में ऐसी ही घटना हुई थी। बिना सुरक्षा उपकरण के सीवर टैंक की सफाई करने उतरे 4 युवकों की दर्दनाक मौत हो गई थी। यहां चैंबर की सफाई करने उतरे युवक अंदर ही बेहोश हो गए थे। अग्निशमन कर्मचारियों ने स्थानीय पुलिस की मदद से टैंक में बेहोश पड़े चारों युवकों को कड़ी मशक्कत के बाद बाहर निकाला और अस्पताल में भर्ती कराया। जांच के दौरान डॉक्टरों ने चारों को मृत घोषित कर दिया। मरने वाले युवकों की उम्र करीब 25 से 30 वर्ष थी। पुलिस के मुताबिक, मृतकों की पहचान दक्षिणपुरी दिल्ली, संगम विहार, संजय कैंप निवासी रोहित, रवि, विशाल तथा रवि के रूप में हुई थी
इसी तरह की घटनाओं से जपड़ी खबरें भी पढ़ें: 
सीवर प्लाट में गिरने से दो मजदूरों की मौत:चैम्बर में वॉल खोलने के दौरान हुआ हादसा,अधिक वॉल खुलने से मलबे में डूब गए थे दोनों मजदूर
कालवाड़ इलाके में सीवर प्लान पर काम करने के दौरान बड़ा हादसा हो गया। नीचे वॉल खोलने के लिए गए तीन मजदूर एकाएक खुले वॉल से वहां मलबे में डूब गए। शोर होने पर प्लान को बंद करने का प्रयास किया गया लेकिन उस में समय लग गया। मजदूरों के प्लाट के मलबे में दबे होने की जानकारी मिलने पर सिविल डिफेंस की टीम को मौके पर भेजा गया। टीम ने मशील चालू कर पहले मलबे को बाहर निकाला जहां से एक व्यक्ति जिंदा निकला दो को अचेत अवस्था में बाहर निकाला गया। तीनों को निजी अस्पताल भेजा गया जहां पर दो की मौत हो गई। पढ़ें पूरी खबर...
सेप्टिक टैंक में हादसों से UP में सबसे ज्यादा मौतें:1 महीने पहले भी शटरिंग खोलने उतरे 3 मजदूरों की हुई थी मौत
कानपुर समेत यूपी में सेप्टिक टैंक मौत के द्वार बन चुके हैं। देश में सबसे ज्यादा 65 मौतें यूपी में हुई हैं। देश में अभी तक बीते 10 सालों में कुल 660 लोग सेप्टिक टैंक में अपनी जान गवां चुके हैं। कानपुर में रविवार को बिठूर थाना क्षेत्र में सेप्टिक टैंक की शटरिंग खोलने के लिए उतरे 3 मजदूरों ने अपनी जान गवां दी।​​​​​​​ पढ़ें पूरी खबर...